Wat dit beteken om ons naaste lief te hê
4. Aan wie moes die Jode liefde betoon, volgens Levitikus hoofstuk 19?
4 Toe Jesus vir die Fariseër gesê het dat die tweede grootste gebod is om jou naaste lief te hê soos jouself, het hy verwys na ’n spesifieke wet wat aan Israel gegee is. Dit is opgeteken in Levitikus 19:18. In daardie selfde hoofstuk is daar vir die Jode gesê dat hulle ander benewens mede-Israeliete as hulle naaste moet beskou. Vers 344 sê: “Die inwonende vreemdeling wat as ’n vreemdeling by julle woon, moet vir julle soos ’n boorling onder julle word; en jy moet hom liefhê soos jouself, want julle het inwonende vreemdelinge in Egipteland geword.” Selfs nie-Jode, veral die proseliete, moes dus met liefde behandel word.
8. Wat sê Levitikus hoofstuk 19 oor hoe liefde betoon moes word?
8 Liefde vir ons naaste, soos liefde vir God, is nie bloot ’n gevoel nie; dit behels dade. Dit is nuttig om verder te kyk na die konteks van die gebod in Levitikus 19 wat God se volk aangespoor het om hulle naaste lief te hê soos hulleself. Ons lees daar dat die Israeliete die geteisterdes en die inwonende vreemdelinge moes toelaat om ’n aandeel aan die oes te hê. Daar was geen ruimte vir diefstal, bedrog of oneerlike handelinge nie. Die Israeliete moes geen partydigheid in regterlike aangeleenthede toon nie. Hoewel hulle teregwysing moes gee wanneer dit nodig was, is daar uitdruklik vir hulle gesê: “Jy mag jou broer nie in jou hart haat nie.” Hierdie en baie ander gebooie is saamgevat in die woorde: “Jy moet jou naaste liefhê soos jouself.”—Levitikus 19:9-11, 15, 17, 18.
9. Waarom het Jehovah die Israeliete beveel om afgeskeie te bly van ander nasies?
9 Hoewel die Israeliete liefde aan ander moes betoon, moes hulle ook afgeskeie bly van diegene wat valse gode aanbid het. Jehovah het gewaarsku teen die gevare en gevolge van slegte omgang. Aangaande die nasies wat die Israeliete uit hulle besitting moes verdryf, het Jehovah byvoorbeeld beveel: “Jy mag geen huweliksverbintenis met hulle aangaan nie. Jou dogter mag jy nie aan sy seun gee nie, en sy dogter mag jy nie vir jou seun neem nie. Want hy sal jou seun daarvan afkeer om my te volg, en hulle sal beslis ander gode dien; en Jehovah se toorn sal inderdaad teen julle ontvlam.”—Deuteronomium 7:3, 4.